રાજાની હેરાનગતિ વધતાં તરત જ સતીએ મા ઉમાને પ્રાર્થના કરી. અનુભૂતિની પ્રાર્થના સતીની હોઈ તરત જ ભગવાન શંકરે પાર્વતીજીને કહ્યું ત્વરીત જાઓ. અને સતીનું ચારીત્રય ખંડન ન થાય તે માટે રક્ષણ કરો. મા પાર્વતી તરત જ ત્યાં જગત જનની મા જગદંબા રૂપે પ્રગટ થયા. માનું વિકરળ શત્રુ સંહારક સ્વરૂપ જોઈ રાજા કુકૂર ગભરાયા પણ એ કંઈ જેવા તેવા ન હોતા. અભક્ષય આહારનું સેવન કરનાર, શરીરે મહાબળવાન અને મેલી વિધાનો પ્રયોગ કરનાર જાણકાર રાજા હતો. રાજાએ પાડાનું રૂપ ધારણ કરી માની સામે લડવા આવ્યા. મા જગદંબાએ રાજાનો ત્યાં જ પોતાના ત્રિશૂલથી વધ કર્યો. એ વેળાએ દેવોએ પુષ્પવર્ષા કરી. કહે છે કે સતીની પ્રાર્થના સાંભળી મા ત્વરીત પ્રગટ થયા એટલે તુલજા રૂપે ભક્તોમાં પૂજાવા લાગ્યા.